Om Openbaring te verstaan… – Skuilkrans
Om Openbaring te verstaan…
Daar is drie dinge om in gedagte te hou wanneer jy Openbaring lees:
Openbaring is ‘n “apokaliptiese” boek wat letterlik beteken dat die boek “onthul” of “openbaar” wat agter die skerms aangaan. Openbaring wil vir ons vertel wat God besig is om te doen. As jy ‘n pot op die stoof (of in die kole) ruik met lekker kos in, kan jy jou lippe aflek; maar jy moet eers die deksel oplig om te sien wat daarin is. Openbaring lig die deksel van ons wêreld op!
Openbaring is ook ‘n “eskatologiese” boek, wat weer letterlik beteken dat dit oor “die einde” of “eindtyd” handel. Mense maak soms die fout om te dink dat dít beteken dat die boek ‘n tipe toekomsvoorspelling is wat vertel wat eendag in die verre toekoms gaan gbeur. Die Bybel verduidelik dat die eindtyd reeds aangebreek het, en daarom gebeure beskryf wat nóú afspeel. Die opgestane Jesus het verskyn aan die Maria’s, die dissipels, die Emausgangers … en aan óns weer en weer, elke dag. Openbaring help ons om die opgestane Jesus vandag raak te sien.
Derdens is Openbaring ‘n simboliese boek wat in simboliese taal geskryf is; ons moet dit nie letterlik opneem nie! Die eerste lesers het presies geweet wat al hierdie simbole beteken (soos dat 666 na Keiser Nero verwys). Die simbole en beelde is ook ‘n manier om die onbeskryflike, goddelike in beelde en vergelykings te probeer uitbeeld.
Maak jou kas leeg!